OŠ Janka Leskovara

Dragutina Kunovića 8

49218 Pregrada

***Zapisnik 2. sjednice Vijeća učenika***

Sjednica se održala 31. listopada 2024. godine od 12.15 do 13h u blagavaoni OŠ Janka Leskovara u Pregradi.

**Prisutni članovi:** Daniil Kapitonov, Dino Ružak, Erik Burić, Lucija Lazar, Teo Glas, Vito Stiplošek, Korina Gorup, Ivan Rožić, Ema Boršić, Lara Klanšek, Jana Jazbec, Sebastijan Lugarić, Matej Barić, Hana Golubić, Ema Šafranko, Eduardo Šafranko, Ema Vrbanc, Luka Leskovar, Luka Brkić, Marija Brkić, Karlo Lončar

**Predsjedavateljica:** Tamara Posavec, stručna suradnica pedagoginja

**Dnevni red:**

1. *Predstavljanje umnih mapa s prijedlozima aktivnosti;*
2. *Dogovor za daljnje aktivnosti.*

U uvodnom dijelu sjednice, pedagoginja škole Tamara Posavec pozdravila je učenike te zabilježila tko je prisutan. Nakon toga, jednoglasno je usvojen zapisnik 1. sjednice i Dnevni red ove te su najavljene aktivnosti. Učenici su redom po razredima predstavljali svoje umne mape s opisom prijedloga aktivnosti koje su prethodno dogovorili sa svojim razredima.

Učenici PŠ Benkovo predložili su tematsko ukrašavanje škole na mjesečnoj bazi te zajedničku proslavu Božića (sa svim članovima Vijeća učenika). Učenici PŠ Gorjakovo predložili su izradu i uređenje vanjske učionice. Učenici PŠ Sopot predložili su piknik i igre te gledanje animiranih filmova. Učenici PŠ Stipernica predložili su organizaciju nogometnog dana. Učenici PŠ Kostel predložili su uređivanje glazbenog kutka za smirivanje i odmor.

Učenici 1.a predložili su formiranje kutka za crtanje pod odmorom (kao u uredu pedagoginje). Učenici 2.b predložili su izradu kutija za odlaganje plastike i papira za svoju učionicu koje bi izradili s učiteljicom i roditeljima. Učenici 4.a predložili su radionicu izrade nakita, a učenici 4.b akciju čišćenja okoliša i radionicu izrade kolača. Učenici 5.b predlažu nogometni turnir i piknik, a učenici 5.c humanitarnu filmsku večer. Učenici 6.a predložili su organizaciju turnira u stolnom nogometu, učenici 6.b dan kvizova i sportskih natjecanja, učenici 6.c gledanje filmova pod slobodnim satovima, a učenici 6.d gledanje filmova, ples, kvizove i kreativni dan. Učenici 7.b predložili su da na jedan dan djeca i odrasli zamjene uloge na način da učenici preuzmu uloge ravnatelja, pedagoga, učitelja i sl., a odrasli postanu učenici. Učenici 8.a predlažu međurazredna druženja, učenici 8.b sportske kvizove za vrijeme odmora, šetnje oko škole za vrijeme velikih odmora, više nastave na otvorenom te turnir u nogometu (dječaci) i rukometu (djevojčice), a učenici 8.c sadnju „zelenog zida“ ili školskog vrta u prostoru škole.

Nakon predstavljanja svih prijedloga, učenici su s pedagoginjom raspravljali o istima. Pedagoginja je pohvalila učenike za trud i dobre ideje, a i oni su bili međusobno zadovoljni s prijedlozima kolega. Većina učenika voljela bi da se ostvari gledanje filmova za vrijeme slobodnih satova, nogometni turniri te kreativne radionice. Pedagoginja učenicima predlaže da pripremi anketu s popisom svih prijedloga u kojoj će oni izabrati po 3 prijedloga koja im se najviše sviđaju. Prema dobivenim rezultatima, Vijeće učenika će zatim nastojati ostvariti prijedloge ovisno o glasovima (od onih s najviše prema onima s najmanje glasova). Cilj je ostvariti što više učeničkih ideja tijekom školske godine. Učenici su složni kako su voljni pomoći u organizaciji i provedbi istih.

Sjednica je završila u 12.55h te su učenici pušteni kućama/na nastavu.

U Pregradi, 31. listopada 2024.

\_\_\_\_\_\_\_\_\_\_\_\_\_\_\_\_\_\_\_\_\_\_

Tamara Posavec, pedagoginja